หุ้นบ่ายอ่อนตัว แนะซื้อ CPF กำไรโต
ดัชนีหุ้นไทยเปิดทำการในช่วงบ่ายปรับตัวลดลงมาซื้อขายที่ระดับดัชนี 697.74 จุด บวก 0.25 จุด หรือ 0.04%&nbsp;
18 ก.พ. 2553

ดัชนีหุ้นไทยเปิดทำการในช่วงบ่ายปรับตัวลดลงมาซื้อขายที่ระดับดัชนี 697.74 จุด บวก 0.25 จุด หรือ 0.04% 
บล.เอเซียพลัส (ASP) ประเมินว่าดัชนีหุ้นไทยในช่วงการซื้อขายของครึ่งวันบ่ายไม่น่าจะวิ่งขึ้นรุนแรงมากนักจากช่วงเช้า และคาดว่าดัชนีน่าจะพยายามขึ้นไปแตะแนวต้านที่  707  จุด  และน่าจะมีกรอบการเคลื่อนไหวในระดับ 700-707จุด
อย่างไรก็ตามหุ้นที่แนะนำนักลงทุนในช่วงบ่ายนี้คือเจริญโภคภัณฑ์อาหาร(CPF)ที่คาดว่าพุ่งนี้จะประกาศผลดำเนินงานงวดปี 2552 ออกมาและจะมีกำไรที่ดีมากและราคาหุ้นสามารถทะลุแนวต้านที่ 12 บาท ได้แล้วหลังจากพยายามวิ่งแตะแนวต้านนี้มาตลอด 1 เดือนที่ผ่านมา
ด้าน บล.ทรีนีตี้คาดว่า CPF จะมีกำไรสุทธิปีนี้ 10,470 ล้านบาท มีกำไรสุทธิต่อหุ้น1.49 บาท และคาดว่าจะจ่ายเงินปันผลในงวดครึ่งปีหลังอีกหุ้นละ 0.52-0.55 บาทต่อหุ้น จากงวดครึ่งปีแรกจ่ายปันผลไปแล้ว 0.23 บาท 
สำหรับปีนี้ คาดว่าจะมีกำไรสุทธิ 10,900  ล้านบาท และจะมีกำไรสุทธิต่อหุ้น 1.55  บาท เนื่องจากราคาเนื้อสัตว์ปรับตัวเพิ่มสูงขึ้น ขณะที่ราคาวัตถุดิบเช่นข้าวโพด ถั่วเหลืองอ่อนแอลง